L'Apocalipsi, o no (Anna Manso)\nFaltaven vint minuts perquè vingués la visita. Havia estat treballant al despatx per enllestir al màxim la feina de juliol i agost. Mentre era entre les quatre parets que m'aïllen del món, sentia veus llunyanes que deien coses com ara "Mama, que vaig a casa el X i ja faré xgrrrrssss [soroll confús] més tard"; "Mama, que adéu, i que xgrrrrssss [més soroll confús], per això no he pogut recollirxgrrrrssss [més confusió]"; "Mama, ja ho sé que xgrrrrssss [encara més confusió], t'estimooo!" Quan vaig poder treure el nas del despatx la confusió es va fer molt clara: a casa meva havia arribat l'Apocalipsi.\nEls responsables de tot, esclar, eren ells, els tres menors d'edat que tinc a càrrec (MEC). Uns genets apocalíptics d'allò més eficaços. El director d'art de Mad Max no ho hauria fet millor. El pare de les criatures i servidora no vam tenir més remei que recollir a tota velocitat. Els tres MEC estaven escampats per cases alienes, gaudint del dolce fare niente , i en poc menys d'un quart d'hora una parella d'amics trepitjaria la nostra (en teoria) dolça llar. Convertir la casa de The young ones ( Els joves ) en la casa de Mary Poppins va ser una tasca difícil. Però ho vam aconseguir i els nostres amics van creure que realment érem una família com cal. Tampoc és que tingués especial interès a simular el que no érem, però l'estat antihigiènic de la cuina, el caos de les habitacions, l'orgia que celebraven les formigues al terra del menjador amb les restes orgàniques no escombrades i la dificultat d'arribar fins al lavabo per culpa de multitud objectes no identificats llançats al passadís m'hi va obligar.\nEl Gènesi o no\nPerò, com cantaven els Monty Python, cal xiular al cantó positiu i brillant de la vida encara que siguis dalt de la creu i et diguis Brian. Vam decidir que l'incident ens serviria per marcar un nou començament. Com a represàlia atacaríem els seus punts dèbils: segrestaríem tots els ginys electrònics de la casa; desprogramaríem els canals més horribles de la tele; censuraríem tota activitat social durant cinc dies, i la vida, a casa, esdevindria acceptable. No ho vam fer. La conversa amb els nostres amics ens va posar de bon humor. Quan els dos grans dels MEC van tornar i vam mostrar-los les proves documentals del seu delicte (fotos i vídeo fet amb el mòbil del pare de les criatures) es van mostrar realment penedits. Tant, que fins i tot van enllustrar les reixes de la gàbia del periquito. Després vam anar a buscar el petit que venia rebentat del casal i de jugar tota la tarda a casa els avis, i quan li vam exposar breument la situació es va adormir al sofà. Directament. Però està tan bufó quan s'adorm al sofà... El vam despertar perquè s'higienitzés amb una dutxa i va fer el gran esforç de penjar la tovallola al penjador, demostrant-nos que abans d'adormir-se alguna cosa havia escoltat.\nMés tard el mitjà ens va demanar de quedar l'endemà amb un amic i la gran va preguntar si podia veure una estona la tele. Podria dir que vam ser inflexibles i ens hi vam negar, però mentiria. El mes de juliol estova cervells i voluntats, almenys a mi. Les botigues no són les úniques que fan rebaixes i els meus "sí" també es venen més barats. En defensa meva puc dir que, de totes maneres, la vida de casa va esdevenir acceptable per a tots. Fins i tot per al periquito. I que la mandra d'exercir de Rottenmeier de vegades va prou bé.


Meteorologia del Pallars : d’octubre 2013\nBona castanyada i pont de Tots Sants a tothom!! Acabem el mes amb un dia radiant i cel serè, temperatures fresques i neu que pràcticament ha marxat de tot arreu. Les màximes avui s'han recuperat una mica tant pel que fa a les valls com a alta muntanya, han arribat fins els 18ºC al fons de les valls, als 14º o 15ºC -1ºCa mitja muntanya i al voltant dels 6ºC a alta muntanya. Les mínimes han estat negatives a les valls amb valors entre -3,5ºC a Esterri d'Àneu fins a -1ºC, a mitja muntanya amb inversió tèrmica valors de 2ºC o 3ºC i a alta muntanya entre -6,5ºC i 0ºC o 1ºC.\nEsterri A 50,8mm\nPlanes de Son 49,6mm\nPort Ainé 47,6mm\nSant Joan de Toran (Val d'Aran) 100,2mm\nDesprés del front d'ahir l'ambient ha quedat fresc, més aviat fred, molt més normal per l'època en què ens trobem. Els cims del Pallars Sobirà han aparegut enfarinats aquest matí però el dia ha estat radiant.\nLes temperatures màximes s'han quedat molt més curtes i han arribat als 16ºc a Sort però tan sols 11,6ºC a Esterri d'Àneu, 11,8ºc a Llagunes o 7,3ºC a les Planes de Son. A alta muntanya han estat negatives o al voltant dels 0ºC amb valors de fins -1,4ºC a Bonaigua. Les mínimes han estat entre 6ºC i 9ºc a les valls, entre 0ºC i 2ºC a mitja muntanya i negatives a alta muntanya amb valors entre -6ºC i -4ºC a alta muntanya.\nStratocúmuls undulatus (Sc un) a la ciutat de Tarragona\nMagnífic cel de stratocúmuls undulatus al pas d'un front poc actiu que ens obre les portes a la tardor. Són núvols molt espectaculars però de pluja porten poca. Fotografies fetes aquest matí a la platja de l'Arrabassada (Tarragona)\nA l'embassament de Siurana al Priorat (Tarragona) la tardor comença a veure's, encara li falten uns quants dies per a què es vegi en tot el seu esplendor. Us deixem aquestes imatges fetes aquest matí.\nAquest matí ens hem trobat amb la Fira de la Castanyada que se celebra anualment a la localitat de Vilanova de Prades a les Muntanyes de Prades (Tarragona). Enguany tant la fira com les castanyes que hem pogut tastar tots els visitants ho hem fet amb calor més aviat d'estiu que no pas de castanyada. Dins la fira també hem vist castells dels castellers de Montblanc. Read more...\nUs deixem aquestes imatges de la sortida i de la posta de sol d'avui divendres amb presència de núvols al llarg del dia a Tarragona. Les temperatures han continuat molt suaus i càlides a vora mar d'un estiuet que sembla que no vol acabar de marxar. Al pirineu les màximes han estat suaus, al voltant dels 20ºC a les valls, dels 15ºC i només de 7ºC a alta muntanya. Les mínimes han estat al voltant dels 4ºC a alta muntanya, els 9ºC a mitja muntanya i 11ºC a les valls.


ELS ALUMNES DE TERCER I QUART DE PRIMÀRIA FORMEN EL COR PARTICIPANT A LA TROBADA DE CORALS DE CATALUNYA.\nLa trobada que, enguany va ser virtual, es va celebrar el passat dijous 29 d'abril.\nAl llarg de tot el segon trimestre els alumnes de Cicle Mitjà han preparat un parell de cançons per interpretar a la XVIII Trobada de Corals organitzada pel Consorci d'Educació de Catalunya. Enguany, tenint present la situació pandèmica en la qual ens trobem, ha estat una trobada virtual, però mantenint l'esperit de les edicions anteriors per donar a conèixer el cant coral que es treballa als centres. Han participat 9 escoles de diferents comarques d'arreu del territori amb les que hem gaudit cantant plegats i escoltant les seves interpretacions.\nLa temàtica de la cantata ha sigut La carta de la Terra, una declaració internacional de principis i propostes per la protecció de la natura, els drets humans, el desenvolupament igualitari i la pau. En relació amb aquesta temàtica els nostres alumnes van interpretar una adaptació de la cançó El món seria més feliç. Per finalitzar totes les escoles juntes van cantar el Cant de la trobada del compositor Constantí Sotelo.\nUs preguntareu per què és tan important el cant coral? Al cor cantem, però cantem amb els companys. Al cor aprenem a cantar escoltant, a ajustar la nostra acció a l'acció dels nostres companys. Per tant aprenem a escoltar, però també aprenen el valor del treball en grup. Perquè només s'aconsegueix el resultat que busquem, la millor interpretació possible de l'obra, si totes i cada una de les veus respiren, articulen les consonants, canten la mateixa nota i amb la mateixa intensió alhora. Només que un respiri o no respiri on no toca, canti més fort o perdi el to, el resultat del treball cooperatiu no serà el que tots volíem. L'èxit del grup depèn de tots i cada un dels membres del cor.\nAquests valors, els de l'escolta de les altres veus i el de la màxima implicació per a l'assoliment d'una fita comuna són lliçons que també aprenem cantant al cor i que seran de gran utilitat a aquests nois i noies ara (en la seva infantesa) però també en el seu futur com a ciutadans del món.\nDes de l'escola volem felicitar els nens i nenes participants per la seva interpretació i el seu esforç a l'hora d'aprendre les cançons, no només del Singuerlín, sinó de totes les escoles participants. També Aprofitem l'avinentesa per agrair a les famílies el seu suport incondicional fent possible que puguem dur a terme projectes com aquest.\nA continuació podeu gaudir de les actuacions del nostre cor.


PREVISIÓ 13-14 DE NOVEMBRE- DIES GÈLIDS I DIJOUS AMB NOVES NEVADES | Meteo Pirineus Catalans\nPREVISIÓ 13-14 DE NOVEMBRE- DIES GÈLIDS I DIJOUS AMB NOVES NEVADES\nLes temperatures els pròxims dies encara volen baixar més, i l’ambient es tornarà gèlid a partir de dijous, quan un front ens creuarà i és farà notable, sobretot a través dels termòmetres. La neu sembla que durant el dijous serà present a tot al Pirineu, i arran a les baixes temperatures, la cota de neu és generalitzarà a tot el territori pirinenc. Ho veiem:\nDimecres 13 de novembre: Sembla ser que el front que passarà demà al matí, no afectarà a gairebé cap part del Pirineu català. Hi haurà grans nuvolades, però sense precipitació, en tot cas, algunes nevades febles al vessant nord del Pirineu. A la resta, dia més variable, amb poques precipitacions, en tot cas, alguns ruixats al Pirineu més pròxim a l’Aragó. La temperatura remuntarà transitòriament durant el matí, i a partir de la tarda, començarà un nou descens. La cota de neu, es trobarà 1.300 m.\nDijous 14 de novembre: Arriba el front fred. Ja de matinada, les precipitacions s’aniran estenent al llarg del Pirineu i seran moderades fins al migdia, quan podrà nevar a qualsevol indret del Pirineu per sobre els 1.000 m d’alçada. A la tarda, s’obriran moltes clarianes, però encara és mantindrà la inestabilitat i podrem tenir ruixats a qualsevol indret del Pirineu, a qualsevol cota. Les temperatures baixaran en picat, amb un ambient serà de ple hivern. El vent serà girant a tramuntana.\nTendència pels pròxims dies: Sembla ser que a partir de divendres, el temps s’estabilitza bastant més. De cara el cap de setmana, encara estem pendents de saber quina serà la predicció, ja que els models no ho tenen del tot clar. Tot i això, és mantindrà igual de fred. Ho anirem seguint!


Un xoc hipovolèmic va poder posar vi a la vida d'Esther López | Europa Press\nEl xoc hipovolèmic es pot donar a causa d'hemorràgies o per una pèrdua notable de líquids i va ser el que va patir Esther López\nper Miguel Cuartas 09/02/2022 11:57h\nLa investigació policial després de trobar el cadàver de la jove de Traspinedo, Esther López, continua el seu curs. Avui dia, són moltes les incògnites que s'han de resoldre després de la pèrdua d'aquesta noia de 35 anys que ha deixat aquesta petita localitat totalment commocionada.\nDesprés de més de tres setmanes buscant Esther López, finalment dissabte a primera hora tot es va frenar en sec. Un veí que caminava a escassos metres de la cuneta on hi havia el cos d'Esther, hi va veure el cadàver. Només veure el cos, aquesta persona va avisar la Guàrdia Civil per informar d'aquesta troballa.\nVan ser molts dies de cerca incessant que no han pogut acabar amb un final feliç. Tot i que, segons passaven les jornades, l'esperança per trobar-la amb vida anava perdent força entre els habitants de Traspinedo.\nEl cos d'Esther López va ser trobat dissabte passat en una cuneta\nEl que se sap, de moment, és que, segons la primera anàlisi forense, el cadàver de la jove de Traspinedo (Valladolid) presenta signes de violència.\nEls agents van acudir al lloc on un vianant va trobar el cadàver d'Esther López | Europa Press\nAixí les coses, la seva mort se situaria el dia de la seva desaparició. Aquesta va tenir lloc la matinada del 13 de gener, segons apunten fonts de la investigació del cas.\nLa veritat és que el cos de la veïna de Traspinedo presenta signes de violència compatibles amb traumatismes soferts previs a la seva mort.\nAquests traumatismes que el forense no va veure a primera vista sí que els ha vist el TAC, però de moment no explicarien la mort de la jove. Per això, s'espera la resta d'anàlisis toxicològiques per saber què va passar amb Esther López. Caldrà aclarir si parlem d'una mort violenta homicida o accidental.\nXoc hipovolèmic, la probable causa de la mort d'Esther López\nSegons l'autòpsia, un xoc hipovolèmic ha estat la causa de la mort d'Esther López, malgrat que no se sap que va provocar aquest xoc.\nUn xoc hipovolèmic es dona per una gran pèrdua de sang, que fa que òrgans i teixits no rebin prou oxigen i nutrients. Així, aquest fet pot provocar la mort. I aquesta podria haver estat la causa de la mort de la dona de Traspinedo, Esther López.\nEsther López va poder morir a causa d'un xoc hipovolèmic | Catalunya Diari\nAquesta classe de xoc provoca que el cor no pugui bombar prou sang al cos. Les conseqüències d'això poden provocar que un nombre elevat d'òrgans no funcionin bé o deixin de treballar.\nLa volèmia és el percentatge de sang d'una persona. Quan la reducció de la volèmia està per sota del 15%, l'organisme pot compensar-ho amb l'augment de la pressió arterial i de la freqüència cardíaca.\nTot canvia quan es donen pèrdues més notables i sobretot, si s'esdevenen de manera ràpida, l'organisme perd aquesta capacitat de compensació. Aleshores, el cos entra en un estat de xoc, expliquen especialistes en la matèria de 'Mapfre'.\nQuins són els símptomes del xoc hipovolèmic?\nEl xoc pot estar generat per diferents hemorràgies o per una pèrdua excessiva de líquids. En el primer dels supòsits, aquestes hemorràgies es poden haver generat per lesions internes, externes o sagnat de ferides.\nEsther López, la jove trobada morta a Traspinedo (Valladolid) el darrer dissabte | Arxiu\nAixò és, per raons alienes al mateix cos, però també per hemorràgies per un problema de salut. Així, amb les dades que tenim fins ara, encara no és possible saber si la mort de la jove de Traspinedo va ser natural o no.\nEntre els símptomes que pateixen les persones amb xoc hipovolèmic hi ha la respiració agitada, palpitacions per una major freqüència cardíaca, confusió, marejos, fredor i pal·lidesa de la pell i sequedat de les mucoses. En cas de patir aquest tipus de símptomes, és clau trucar als serveis sanitaris perquè es puguin reposar amb rapidesa els líquids perduts i evitar un problema molt greu.


Publicat el 21/06/2013 15:05\nAmpostaAscóEl PerellóGandesaLa SéniaMasdenvergeSanta BàrbaraTortosaUlldecona\nDimecres es va celebrar la Nit dels Campions ebrencs, a l’Auditori de Tortosa. Es l’acte, organitzata per la Federació Catalana de Futbol, que serveix per a reconèixer als campions de la temporada.\nAquest any han estat els següents: la Cava (futbol femení), Santa Bàrbara (aleví), Masdenverge (aleví), la Sénia (aleví), Jesús i Maria (infantil), Amposta (infantil), Ulldecona (cadet), Olimpic Móra d’Ebre (cadet), Gandesa (juvenil), Amposta (juvenil), Corbera (Quarta catalana), Perelló (Tercera catalana), Jesús i Maria (Segona catalana), Ascó (Primera catalana), CF Sala Rapitenc (Segona divisió) i Amposta FS (benjamí).\nEs van otorgar també els diplomes als assistents a les jornades i el Sant Jaume infantil va rebre el Premi Fair Play. Avui, a Canal TE, més informació al porgama Més Esport, durant la segona part.\nAvui, assemblea de socis\nLa Rapitenca farà avui divendres l’assemblea de socis, a les 21.30 hores en primera convocatòria i a les 22 en segona, al Centre Cultural el Maset. A nivell esportiu, informar que es segueixen fent gestions per incorporar un davanter. Ja vam dir que s’havia pogut parlar amb Sergi José i avui diem que s’ha intentat revertir la situació de Callarisa, tot i que d’entrada, tant ell com Sergi José sembla dificil que puguin tornar. Aleix tampoc arribarà i s’ha de seguir aprofundint en el mercat, dins de les possibilitats pressupostàries.\nFinalment, dir que el porter Coke podria fitxar amb l’Andorra mentre que Felipe interessa a diversos equips, entre ells el Roquetenc. La distància principal per poder concretar el fitxatge, a hores d’ara, és la forma per a poder desplaçar-se.\nAleix Robert jugarà amb l’Amposta\nAleix Robert s’ha decidit per l’Amposta, a la Primera catalana. El davanter, un pichichi consolidat a Segona, buscarà repetir resultats a Primera catalana. L’Amposta ha fet una aposta molt ferma amb aquest jugador que tenia altres ofertes, alguna d’elles molt interessant econòmicament. Per tant, l’Amposta que ha posat el llistó alt per contractar al pichichi del Roquetenc (28 gols). La incorporació d’Aleix va frenar l’interés amb Callarisa (els dos no podia ser). D’altra banda, Becerra, Diego i Gustavo renoven, així com tot el gruix de la plantilla, sent les úniques baixes definitives les d’Uliaque, Dani Fatsini, Jonathan Lérida, Cristian Regolf i David Blanco. Falta tanca el fitxatge d’u porter i de dos jugadors de camp, que encara no estan concretats.\nCloenda dels actes del centenari\nEl CD Tortosa va viure un cap de setmana carregat d’emocions amb els actes de cloenda del centenari, amb el lliurament d’insignies d’or i amb la inauguració de l’exposició de més 1200 fotos que es pot trobar al Centre Civic de Ferreries fins el 21 de juliol. Més informació a vimeo.com/channels/mesesports (programa dilluns 17 primera part).\nD’altra banda, l’assemblea de socis del club serà el dia 15.


Una experiència de realitat virtual redueix la por dels infants que reben radioteràpia a Vall d'Hebron La República\nACN Barcelona.-Els infants que han de rebre radioteràpia a Vall d’Hebron podran conèixer la sala on s’aplica el tractament contra el càncer a través de la realitat virtual. El projecte […]\nACN Barcelona.-Els infants que han de rebre radioteràpia a Vall d’Hebron podran conèixer la sala on s’aplica el tractament contra el càncer a través de la realitat virtual. El projecte ‘I Am Ready’ (‘Estic a punt’), de Nixi for Children i The Ricky Rubio Foundation, vol reduir la por dels pacients més petits i també de les famílies, a través d’un personatge d’animació 3D. Quan reben la radioteràpia, els pacients es troben sols i és habitual recórrer a la sedació quan no es poden quedar quiets, sobretot quan tenen entre 3 i 6 anys. Aquesta angoixa és la que volen evitar amb les experiències de realitat virtual de Nixi for Children, que ja s’apliquen en els preoperatoris de diversos hospitals de l’Estat i que estenen per primera vegada en l’àmbit oncològic.\nVall d’Hebron és el centre de referència a Catalunya en radioteràpia oncològica a infants i tracta el 80% dels pacients pediàtrics i molts dels casos complexos de tot l’estat espanyol. Cada any tracta més de 80 infants, que hi acudeixen cada dia entre 4 i 6 setmanes per rebre el tractament. Explicar als pacients en què consisteix el procés i poder-ho fer d’una manera adequada a l’edat és important per reduir-los l’angoixa i la por, ajudar-los a empoderar-se i fer-los partícips del tractament. Amb l’objectiu que se sentin tranquils i agafin confiança, Nixi for Children i The Ricky Rubio Foundation han impulsat una experiència de realitat virtual, que combina imatges reals 360º amb un personatge d’animació 3D, el Nixi, que els mostra com és la sala del TAC de simulació, la sala de radioteràpia i el protocol habitual del tractament i per què serveix. En el guió dels vídeos, hi han participat pacients, famílies i professionals del Servei d’Oncologia Radioteràpica. “Aquesta iniciativa permet que, abans de venir a fer el tractament, el pacient conegui el procés amb la visió del Nixi. D’aqueta manera els és més fàcil entendre què passa i vénen més contents, sense que representi un trauma, i a nosaltres ens ajuda a administrar el tractament amb molta més precisió i que sigui de més qualitat”, destaca el cap del Servei d’Oncologia Radioteràpica, el doctor Jordi Giralt.Tot i que el tractament no és dolorós, els pacients s’han de quedar immòbils en una postura concreta en l’accelerador lineal -l’aparell de radioteràpia- i aconseguir-ho pot ser difícil, sobretot entre els més petits. A més s’han de quedar sols dins de la sala i això pot representar una experiència angoixant. Per això, l’experiència de realitat virtual s’emmarca en el programa d’humanització de Vall d’Hebron, que té cura d’aspectes com la decoració de les instal·lacions o l’ambient sonor, entre altres. El projecte ‘I Am Ready’, que s’ha presentat aquest dimarts davant dels mitjans de comunicació, té tres experiències de realitat virtual. Una és la del Nixi rebent el primer tractament de radioteràpia i les altres, un entrenament amb el jugador de la NBA Ricky Rubio i un vídeo de preparació per a una operació, en el cas que l’infant hagi d’entrar a quiròfan. Els infants reben un kit amb el vídeo, unes ulleres de realitat virtual, un peluix del Nixi i un llibret d’activitats per fomentar la comunicació de la família sobre la malaltia i el tractament. The Ricky Rubio Foundation i Nixi for Children faran arribar 1.000 kits als principals hospitals de l’estat espanyol i els Estats Units perquè es reparteixin de forma gratuïta entre les famílies.


La tarifació social a l'escola bressol, protagonista del ple d'avui | Ràdio Arenys 91.2FM\nSocietat Educació Dijous 28 de setembre del 2017\nLa tarifació social a l'escola bressol, protagonista del ple d'avui\nLa tarifació social s'aplicarà segurament al novembre\nEls arenyencs podem triar quins llums de…\nLa CUP fa una xerrada sobre el paper dels servidors públics…\nAquesta tarda hi haurà ple a l’Ajuntament d’Arenys de Mar. La sessió comptarà, entre altres, amb l’aprovació definitiva de l’ordenança reguladora del preu públic a l’Escola Bressol. La sessió començarà a les 7 de la tarda i la podreu seguir en directe per la Ràdio.\nUn dels punts destacats del ple d’avui és l’aprovació definitiva del preu de l’Escola Bressol després de rebutjar les 13 al·legacions presentades per part de les famílies. Recordem que els pares i mares del centre van criticar la posada en marxa de la tarifació social, sobretot, pel fet que algunes famílies hagin de pagar més respecte a l’any passat, ja que passaran de pagar 150 a 180 euros aproximadament. El regidor d’Educació, Ramon Vinyes, diu que després d’estudiar totes les al·legacions, finalment, s’han rebutjat. Només es tindrà en compte de cara a les ordenances de l’any que ve introduir una bonificació del 10% per a les famílies monoparentals.\nLa idea, si tot va bé, és començar a aplicar la tarifació social a l’escola bressol a partir del mes de novembre. A partir de llavors, les famílies pagaran entre 50 i 180 euros depenent de la renda. El ple també inclou altres punts com la baixa d’un seguit de parades del Mercat Municipal així com la proposta d’acceptació de servituds i canalització de l’empresa CORP. Finalment, el ple donarà compte d’un seguit aspectes econòmics, com és el compliment dels objectius d’estabilitat pressupostària del segon trimestre així com les línies fonamentals del pressupost 2018, entre altres aspectes.\nL’ordre del dia també contempla el torn de preguntes però s’ha acordat que, en aquesta ocasió, no es presentin pel moment que viu Catalunya.


Cortijo Los Remedios Torrox Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCortijo Los Remedios-, Torrox Costa, Torrox, Espanya, 29793 - Veure al mapaExcepcional9,3Basada en2comentarisCortijo Los RemediosVeure més fotosPiscinaVeure més fotosVeure totes les 24 fotosUbicació excepcional 10,0Veure al mapa10,0UbicacióParticularitats que li encantaranjardíaparcament de cotxespiscina [exterior]\nSobre l'allotjamentDescripcióTant si es tracta d'un viatge de plaer com si és de negocis, Cortijo Los Remedios és una elecció d'allotjament magnífica quan visiten Torrox. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Cortijo Los Remedios és compromet a que la seva estada sigui el més còmoda possible. Per anomenar algunes de les comoditats de l'hotel, hi ha aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com piscina exterior, jardí que faran de la vostra estada una experiència inoblidable. Cortijo Los Remedios és una elecció inteligents per a viatgers a Torrox, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardípiscina [exterior] Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióforn microonesplat de dutxaempolles d'aigua de cortesianeverarentadoraMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


L’encesa de les llums d’un gran arbre obri a Ontinyent una campanya nadalenca que arribarà a tots els barris\nActivitats infantils, música i dansa confluiran des de diversos punts fins una Plaça de la Concepció que on també s’inaugurarà un “Mercat de Nadal”\nL’Alcalde d’Ontinyent destaca “l’aposta pels comerciants i els barris” que suposa l’intens programa previst dins de “Ontinyent Il·lusiona”\nL’encesa de les llums d’un gran arbre de Nadal al cor de la Plaça de la Concepció d’Ontinyent servirà aquest dissabte per obrir una campanya nadalenca a la qual s’han previst activitats als carrers de tots els barris. L’Alcalde d’Ontinyent, Jorge Rodríguez, destacava “l’aposta pels comerciants i els barris” que suposa l’intens programa previst dins de “Ontinyent Il·lusiona”, una campanya de Nadal “que com no podia ser d’altra manera, va a començar molt intensament”.\nD’aquesta manera, activitats infantils, música i dansa confluiran en la vesprada de dissabte des de diversos punts de la ciutat fins la Plaça de la Concepció on, a més de l’encesa de les llums per tots els carrers a partir de l’arbre d’onze metres d’alçada elaborat amb branques de la poda d’arbres municipals, es comptarà amb un “Mercat de Nadal” amb més de 30 paradetes. També aquest cap de setmana tindrà lloc al Mercat Municipal el “Festival de Sabors” que es presentava recentment, i els veïns i visitants podran participar dels diversos concursos organitzats per promoure les compres a la ciutat.\nEn la presentació de l’inici de la campanya de Nadal, l’Alcalde estava acompanyat pel Regidor de Comerç, Joan Sanchis; el President de l’Associació de Comerciants del Mercat Municipal, Matíes Mira; i la gerent de Comerç IN, Amparo Boscá, qui detallava que des de les 17:00 a les 19:00 es comptarà amb dos tallers infantils a la zona del Carrer Martínez Valls, un al Carrer Major i un quart a la Plaça Major, on els xiquets i xiquetes prepararan una coreografia musical. Posteriorment els xiquets i xiquetes desfilaran a les 19:30 fins la Plaça de la Concepció acompanyats pel Ballet Masters, i una volta allí, a les 20:00 i al costat de l’arbre nadalenc es trobarà el grup de Percussió i Xirimiters La Colla, que interpretaran nadalenques per a donar pas finalment a l’encesa de l’arbre i posteriorment dels arcs que enllumenaran els carrers comercials d’Ontinyent.\nEl Regidor de Comerç, Joan Sanchis, destacava que des del Govern d’Ontinyent “volem que els veïns i veïnes d’Ontinyent es queden a la ciutat estes festes i també atraure visitants que puguen fer ací les seues compres, i per això anem a gaudir d’una programació molt dinàmica i amb moltes activitats”, recordant que al “Festival de Sabors” es comptarà amb la col·laboració dels comerciants del Mercat Municipal, que ja han encetat la campanya de sorteig de xecs-regal entre els seus clients, que s’afegeix a les ja posades en marxa de “Comprar en Nadal a Ontinyent té premi” i el concurs d’aparadors al Facebook Municipal.\nEl President de l’Associació de Comerciants del Mercat Municipal, Matíes Mira, explicava que estos nadals es premiarà la fidelitat dels seus clients amb 4 premis de 100 euros cadascú per gastar al propi mercat, “un premi que pensem que és el que millor pot vindre als nostres clients”. Mira avançava que al Mercat Municipal es comptarà amb la visita del Pare Noel amb la col·laboració de l’Associació de Comerciants del Llombo, i que el Mercat de dilluns dia 6 de gener s’avançarà al diumenge dia 5 de gener, per tal de facilitar les compres tant al mercat “de dalt” com al de la Plaça de la Coronació.\nJorge Rodríguez destacava la importància de l’aposta per dinamitzar el Mercat Municipal, “un espai que hem de donar a conèixer tant als veïns i veïnes d’Ontinyent com de les comarques veïnes, als quals convidem a participar de les activitats que tindran lloc a tots els barris, com es podrà comprovar amb les activitats del II Festival de Circ i Teatre que presentarem en breu. A Ontinyent apostem per eixa capitalitat amable de la que venim parlant, donant els màxims incentius possibles per afavorir en aquest cas que les compres de Nadal es facen als comerços i establiments de la ciutat”, concloïa l’Alcalde d’Ontinyent.


BARTOLOMÉ PÉREZ GÁLVEZ PREMIAT EN ELS "IMPORTANTES" D'INFORMACIÓ PER TRACTAMENT D'ADDICCIONS EN SPS - Departament de Medicina Clínica UMH\nBARTOLOMÉ PÉREZ GÁLVEZ PREMIAT EN ELS “IMPORTANTES” D’INFORMACIÓ PER TRACTAMENT D’ADDICCIONS EN SPS\nBy: Departamento Medicina Clínica UMH | Tags: Bartolomé Pérez Gálvez, Bartolomé Pérez Gálvez Medicina Clínica UMH, Diari Información Gal·la, Gal·la Importantes Información, Medicina UMH premis, Premis Importantes Información, Psiquiatra Bartolomé Pérez Gálvez premiat, Psiquiatria UMH | Comments: 0 | Març 1st, 2016\nDijous passat 25 de febrer, Bartolomé Pérez Gálvez, professor del departament de Medicina Clínica de la UMH, va ser premiat en la “Gala Importantes de Información” pel tractament de les addiccions en el sistema públic de salut.\nEl psiquiatre alacantí va rebre en l’Auditori Provincial d’Alacant (ADDA) el guardó com a “Important” en la seua XXXI edició.\nEn què consisteix els premis “Importants” que va rebre Bartolomé Pérez Gálvez?\nCom cada any, representants polítics, empresaris, de la cultura i de la societat de la província d’Alacant es van donar cita en homenatge, des de INFORMACIÓN, a dotze professionals i entitats que han destacat durant el passat 2015 per l’acompliment de la seua activitat professional i al mateix temps, han contribuït amb la societat.\nEl professor de psiquiatria Bartolomé Pérez Gálvez va arreplegar l’escultura en forma de «I» realitzada en ferro per l’artista Adriano Carrillo com “Important” pel seu paper en el tractament de les conductes addictives en l’Hospital Universitari de Sant Joan d’Alacant. Va ser la consellera de Sanitat,Carmen Montón, qui va fer lliurament de l’estatueta corresponent al mes de març al mateix cap de la Unitat d’Alcohologia de l’Hospital de Sant Joan, Bartolomé Pérez Gálvez, pel tractament de les addiccions en el sistema públic de salut.\nMés informació sobre la “Gala Importants” de Información en aquest enllaç:\nQuin és l’objectiu del tractament de les addiccions en el sistema públic de Salut per Bartolomé Pérez Gálvez?\nL’Hospital de Sant Joan d’Alacant està considerat com un dels 22 centres triats a nivell internacional per a formar part d’un assaig clínic on s’està provant el primer fàrmaccontra l’addicció a cocaïna.\nAquest estudi està dirigit pel National Institute on Drug Abuse (NIDA) dels EUA, així com per un laboratori israelià. En ell estudiaran a 210 pacients a través de 22 equips mèdics, 15 en USA i 7 a Espanya. L’Hospital de Sant Joan d’Alacant, en particular la Unitat d’Alcohologia,és l’únic centre de la Comunitat Valenciana que s’integra en l’assaig clínic. Altres quatre hospitals de Barcelona i dos de Madrid completen l’aportació espanyola en el mateix.\nEl principal objectiu d’aquest nou fàrmac no és un altre que el d’obtenir a través de la manipulació genètica una damunt, denominada butirilcolinesterasa (BChE), «més activa, para conseguir que la cocaína se metabolice más rápidamente i es degrade en una substància sense activitat psicotròpica», explicava el Dr. Bartolomé Pérez Gálvez, responsable de la Unidad de Alcohología del Hospital Universitario de Sant Joan. La BChE és una dels enzims més importants del metabolisme de la cocaïna. La nova damunt que s’aconsegueix a través d’aquest medicament «té major potència per a *metabolizar aquesta substància i major durada en la sang». El fàrmac que s’està provant en pacients s’administra de forma setmanal a través d’injecció intramuscular.\nLa principal novetat de l’assaig clínic, afirma Pérez Gálvez, el responsable de la Unitat d’Alcohologia i professor del Departament de Medicina Clínica de la UMH, «es que fins aquest moment no hi havia cap fàrmac per a tractar l’addicció a la cocaïna», per aquest motiu les perspectives siguen esperançadores. Actualment l’estudi es troba en la seua fase II, «en la qual es tracta de cercar la dosi més eficaç del fàrmac». El reclutament dels malalts en tots els centres de la geografia nacional que participen en l’assaig, que s’estendrà durant els pròxims tres mesos, ja s’ha iniciat.\nL’estudi clínic consta dues parts, a més d’administrar el medicament, el pacient ha de sotmetre’s a psicoteràpia per a poder tractar la seua addicció. «Els qui participen en l’assaig han de venir a consulta tres vegades a la setmana, perquè els administrem la medicació, els fem els controls de seguiment oportuns i participen en psicoteràpia», assegura el Dr. Pérez Gálvez.\nEl criteri que s’està seguint per a reclutar als pacients és que tinguen entre 18 i 60 anys, amb dependència a la cocaïna, amb o sense dependència a l’alcohol, «i amb motivació suficient per a concloure l’estudi, ja que hi ha molt poques places disponibles», conclou Bartolomé Pérez Gálvez.\nMés informació sobre el tractament de les addiccions en el sistema públic de Salut per Bartolomé Pérez Gálvez en aquest enllaç:


L'ACA creu que en una setmana podria estar resolt el problema del consum d'aigua de la Mancomunitat de les Garrigues - TOTLLEIDA\nL’ACA creu que en una setmana podria estar resolt el problema del consum d’aigua de la Mancomunitat de les Garrigues\nDescarta que la contaminació sigui per un abocament i apunta les pràctiques agrícoles i la sequera\nPer totlleida Última actualització Jun 14,2022\nLleida – L’Agència Catalana de l’Aigua (ACA) creu que amb les millores d’emergència a la planta de la Mancomunitat d’Aigües de les Garrigues, el problema de subministrament que afecta a 27 pobles de les Garrigues i del Segrià podria quedar resolt en una setmana. Així ho ha afirmat el director de l’ens, Samuel Reyes, en una entrevista a l’ACN on també ha descartat que la contaminació que afecta la captació des de fa més de 12 dies sigui per un abocament incontrolat sinó que tot apunta a pràctiques agràries amb aplicacions de plaguicides que s’haurien vist agreujades per la sequera d’enguany. Reyes garanteix el “suport que sigui necessari” als municipis afectats i s’ha mostrat a favor d’estudiar una nova captació al pantà de l’Albagés.\nSamuel Reyes ha respost a les queixes d’alguns alcaldes afectats cap a l’ACA a qui han acusat “d’inacció i desídia” davant els problemes de contaminació d’aigua de la Mancomunitat de les Garrigues i ha recordat que la Llei determina que els competents en el subministrament són els ajuntaments, i en aquest cas la Mancomunitat. En aquest sentit ha matisat que l’ACA pot donar subvencions i finançament per les necessitats del territori i ha assegurat que en els darrers 5 anys s’han distribuït més de 100 MEUR per fer millores en aquestes infraestructures arreu del territori.\nEn qualsevol cas, Reyes ha remarcat que des de l’ACA volen donar “tot el suport que sigui necessari” davant la situació que afecta aquests municipis de les Garrigues i el Segrià, però sempre que sigui a petició de la Mancomunitat, la qual ha assegurat que no s’ha presentat a cap de les línies de subvenció per millorar infraestructures i des de l’ACA “no podem imposar cap actuació”.\nReyes ha explicat que per la situació actual s’han posat a disposició amb camions cisterna als municipis i que han demanat als ajuntaments que analitzin les millors opcions de com utilitzar-los, ja sigui situant-los al mig del poble per repartir aigua, als dipòsits municipals o a la capçalera a la planta potabilitzadora. El que no es pot fer des de l’ACA, ha matisat, és portar aigua amb ampolles de plàstic.\nEl director de l’ACA ha descartat que la contaminació d’Utxesa sigui per un abocament incontrolat i ha apuntat que estan fent una campanya de control més enllà del pantà per determinar les causes. Tot apunta, tal com ja s’ha anat dient aquests dies, a què el problema ve per l’ús de plaguicides en l’agricultura, que a causa de la sequera d’enguany ha provocat una concentració d’aquest producte al punt de captació de la mancomunitat.\nMalgrat tot, segons Reyes, amb les millores d’emergència que s’estan fent actualment a la planta potabilitzadora de Sarroca de Lleida, en una setmana es podria haver solucionat el problema. “Estem en una setmana clau”, ha remarcat, i ara s’han de canviar els filtres, amb els quals ja s’està treballant per veure com fer-ho sense tallar el subministrament, ja que s’ha de garantir el reg i l’aigua per piscines i altres usos que no som de consum de boca.\nFinalment, Reyes s’ha mostrat partidari d’una solució alternativa de futur que passaria per cercar un nou punt de captació, al pantà de l’Albagés, del sistema Segarra-Garrigues, on no hi ha concentració de nitrats. El director de l’ACA ha dit que cal estudiar els costos del projecte i veure com es finança. Llavors, l’ACA cofinançaria la part que toqui, “com hem fet a tot Catalunya, especialment amb els municipis petits”. Reyes ha avançat que en unes setmanes tindran una reunió amb la Mancomunitat per analitzar la situació i posar fil a l’agulla per solucionar-ho.\nEl subdelegat del Govern a Lleida, José Crespín visita les instal·lacions de Fustes Borniquel,\nJosep Valera narra en una autobiografia els 12 anys que va viure a la Seu Vella i les vivències com a pedagog i polític


Sánchez usa el poder de veto per fer-se unes llistes a mida (Dani Sánchez Ugart)\nSánchez usa el poder de veto per fer-se unes llistes a mida\nCasado fitxa un periodista de ‘Libertad Digital’ com a número u per Màlaga\n3 min. Madrid 14/03/2019 23:18\n651x366 El president del govern espanyol, Pedro Sánchez, durant un acte ahir. / EMILIO NARANJO / EFE El president del govern espanyol, Pedro Sánchez, durant un acte ahir. / EMILIO NARANJO / EFE\nEls partits espanyols enllesteixen les llistes per a les eleccions del 28 d’abril amb una tendència general a la renovació, pels canvis de lideratge en els dos grans partits i pels canvis d’orientació o d’aliances a Ciutadans i Podem. El president del govern espanyol, Pedro Sánchez, que farà definitives les seves llistes en un comitè federal aquest diumenge, està treballant amb les federacions autonòmiques del PSOE, però exercirà el seu poder de veto per imposar els candidats allà on no hi hagi acord amb les direccions regionals, moltes de les quals li van girar l’esquena en el procés de primàries en què va batre Susana Díaz.\nLa intenció de Sánchez és fer-se un grup parlamentari afí, sense versos lliures, per evitar les crítiques internes que han proliferat en els nou mesos de govern després de la moció de censura. Però alguns barons, començant per la mateixa Díaz, no li estan posant les coses fàcils i presenten batalla fins al final. Ahir mateix el secretari d’organització socialista, José Luis Ábalos, es va reunir amb els números dos de Díaz i del president aragonès, Javier Lambán, per intentar arribar a un acord en l’elaboració de llistes i recordar-los que la decisió final era de la comissió de llistes i, en última instància, del comitè federal, dos organismes controlats per afins a Sánchez. Si no hi ha pacte abans de diumenge s’imposaran els candidats que vulgui el secretari general socialista, com ara tots els ministres a excepció de la d’Economia, Nadia Calviño, que no ha volgut participar-hi. Tot plegat desembocarà en una renovació de més de la meitat del grup parlamentari socialista.\nCasado fitxa Montesinos\nAl PP, on les direccions regionals no tenen formalment ni veu ni vot en la formació de llistes (tot depèn de la direcció estatal), Pablo Casado continua elaborant-les i ahir va anunciar el fitxatge d’un independent per liderar la de Màlaga: el periodista de Libertad Digital i tertulià de La Sexta Pablo Montesinos. El PP se suma així a la política de fitxatges que en aquesta precampanya està duent a terme sobretot Ciutadans, tot i que el partit taronja n’ha patit les conseqüències amb alguns candidats tombats en les primàries. Això ha provocat també desercions, en aquest cas per les primàries a les eleccions autonòmiques, com la de la candidata a l’alcaldia de Valladolid Pilar Vicente, que ahir es va retirar de la cursa en protesta pel procés, en què hi va haver un intent de tupinada per afavorir la candidata de Rivera.\nMentrestant a Podem, amb l’elaboració de llistes més descentralitzada, els canvis arribaran sobretot per la desaparició d’algunes aliances. El partit es presentarà sense l’aliança amb Anova a Galícia, que va donar lloc a En Marea en els anteriors comicis, i també separadament de Compromís al País Valencià, en què les dues propostes competiran en les eleccions al Congrés tot i anar plegades en les del Senat.


DR. JORDI BALLESTER SOLEDA – Testimonios para la Historia\nPortada » PC, 16è VOLUM. Especialitats mèdiques de Barcelona, I » DR. JORDI BALLESTER SOLEDA\nDr. Jordi Ballester Soleda\nEm preocupa que la carrera de medicina s’hagi convertit en una docència conduïda a aprovar el MIR i no a formar bons professionals.\nEl Dr. Jordi Ballester és cirurgià ortopèdic i traumatòleg, una de les especialitats més àmplies i amb més subespecialitats ja que ocupa entre el 10 i el 25% de la feina de les institucions hospitalàries públiques del nostre país: “L’especialitat abraça cada dia més i més població, tractem des dels accidents de trànsit, laborals o domiciliaris fins a la patologia esportiva i la degenerativa, molt lligada a les conseqüències de l’envelliment de la població.”\nActualment, el Dr. Ballester és cap de servei emèrit de l’Hospital del Mar en la seva especialitat, professor titular a la Universitat Autònoma de Barcelona i treballa també a la seva consulta privada a la Clínica Quirón, on dirigeix una unitat de cirurgia ortopèdica i traumatologia conjuntament amb un grup de metges de superespecialitat. Però abans d’arribar aquí, va passar per una llarga trajectòria tant formativa com professional que l’ha ajudat a ser un gran coneixedor del seu camp: “El meu pare era metge i va morir quan jo tenia catorze anys. La meva mare em va dirigir cap als estudis de medicina, tot i que jo recordo que ja des dels nou anys pensava dedicar-m’hi. Així és que vaig entrar a la facultat de medicina de l’Hospital Clínic i vaig començar els estudis.”\nEn aquells moments, estar prop dels pacients era difícil: “De fet, avui continua essent així, els plans docents inclouen una gran quantitat d’hores de pràctiques, però en realitat són semifictícies pel que fa a la relació amb el pacient, perquè es fan visites amb grups de practiques nombrosos i això no permet aquesta relació estreta amb els pacients. Per tant, t’has de buscar tu el camí igual que ho havies de fer a la meva època.”\nI aquest camí el va trobar de la mà d’un company que demanava que algú el substituís: “Mentre feia les milícies universitàries, em van dir que necessitaven algú al Centre Hospitalari Pere Camps i m’hi vaig presentar. Volia fer digestologia, però allà vaig entrar en contacte amb la cirurgia ortopèdica i la traumatologia i em vaig adonar que allò era realment el que m’agradava.”\nUn cop acabada la carrera, el Dr. Ballester va fer una estada a l’Hospital de la Santa Creu i Sant Pau, però la formació dels metges joves no estava estructurada i li va donar la sensació que perdia el temps: “Aleshores vaig conèixer un noi que havia fet la especialitat fora d’Espanya i em va agradar l’enfocament que tenia de l’especialitat, de manera que vaig decidir marxar jo també.”\nA l’estranger va adquirir una experiència i uns coneixements que li van ser molt útils quan va tornar al cap de set anys: “Vaig estar en una institució austríaca dedicada als accidents de treball, dirigida pel doctor Böhler, un dels pares de la traumatologia europea. Hi vaig ser fins que em vaig adonar que el perfil dels malalts que veia era incomplet i que encara em faltava conèixer moltes patologies relacionades amb la meva especialitat; això va fer que em traslladés a la Universitat de Basilea, a Suïssa, on vaig fer un any i mig d’ortopèdia infantil i mig any d’adults. Pensava, però, que encara em quedaven coses per fer i vaig anar a Alemanya a completar la meva formació en el camp de la cirurgia del reumatismei de la cirurgia protèsica .”\nDe mestres que l’hagin marcat, en cita dos especialment: “A part del doctor Böhler, el professor Chapchal de Suïssa, que era una persona brillant, que parlava dotze llengües i era un gran conversador a més d’un excel·lent cirurgià. I també, ja a Espanya, el doctor Sanpera Rosinyol que fou el meu primer cap i que em va fer veure la importància de les humanitats i de la filosofia en relació a la nostra feina, i el Professor Canyadell, que per mi va ser sempre un exemple a seguir, un ídol dins el món de la medicina.”\nNo obstant els amplis estudis i la llarga experiència professional que el Dr. Ballester havia completat, la tornada a Catalunya no va ser gens senzilla i va haver de treballar com a traductor durant sis o set mesos, fins que li va arribar l’oportunitat de fer de metge de guàrdia en un hospital petit i així anar pujant de mica en mica en la seva especialitat i també com a docent a la universitat: “Els primers passos seriosos que vaig fer van ser a Mútua de Terrassa, i després ja vaig guanyar unes oposicions que em van portar a una plaça de cap de secció a l’Hospital Joan XXIII de Tarragona. Així vaig anar fent-me un lloc fins que vaig anar a parar a l’Hospital del Mar, on s’havia de muntar l’assistència traumatològica que calia per als Jocs Olímpics.”\nEs va trobar amb un Hospital del Mar molt arcaic, on calia canviar moltes coses i fer una bona inversió, de manera que el centre va fer un salt qualitatiu important: “Però encara avui dia la sanitat pública afronta una sèrie de reptes que fan que la qualitat no sigui la que als professionals ens agradaria que tingués. A vegades els gestors ens demanen que siguem també gestors, però nosaltres ens devem al pacient i és molt difícil fer-ho si et volen donar pocs minuts per visita i una llista d’espera podries empaperar tot l’hospital!”\nEl servei de cirurgia ortopèdica i traumatologia toca una gran quantitat de patologies diferents: “Hi ha el grup de cirurgia ortopèdica de les malalties congènitas, reumàtiques, inflamatòries, tumorals i les degeneratives; també la traumatologia a vegades més banal, els petits trencaments d’ossos, que vènen directament al servei d’ urgències; i també la patologia més greu, que sí que acudeix directament a l’hospital, els politraumatismes, que exigeixen restablir ràpid les funcions vitals i després d’això, la col.laboració d’un equip multidisciplinari ben conjuntat i entrenat.”\nA l’os hi ha multitud de processos tumorals. Afortunadament n’hi ha pocs de malignes, però el problema és que l’esquelet és un dels llocs on freqüentment metastatitzen altres càncers: “Hem de fer molta cirurgia pal·liativa i treballar sempre amb els companys que tracten altres càncers per poder tenir un índex de supervivència més alt i sobretot amb millor qualitat de vida.”\nPel que fa al reuma, n’hi ha molts tipus i tenen tractaments diferents: “El dolor és un tema complicat, perquè està demostrat que l’ésser humà té una capacitat impressionant de suportar un dolor agut de la intensitat que sigui, però no estem preparats per al dolor crònic. A Alemanya es va fer un estudi durant la guerra en què es demostra que el dolor passa a ocupar un espai important de la teva vida quan estàs en una situació estable i tranquil·la, però que si t’has de preocupar per anar a buscar menjar o perquè no et caigui una bomba al damunt, ni te’n recordes. I amb això no estic dient que les malalties reumàtiques no siguin importants.”\nJa des de mitjans dels anys seixanta, el Dr. Ballester es va afeccionar a la biomecànica, i això l’ha portat a col·laborar amb les grans multinacionals del sector a l’hora de fer els dissenys de les pròtesis que després s’implantaran a malalts de tot el món: “Una pròtesi ha de passar per molts controls abans no s’aprova i es pot començar a aplicar, i això vol dir haver-hi passat moltes hores i haver-la estudiat perfectament, i aquest és un tema que m’apassiona.”\nCom l’apassiona també fer de pagès a les estones lliures: “És una forma de desconnectar, però també de continuar veient com la bona feina dóna bons resultats…”\nPrevAnteriorJESÚS TURRÓ HOMEDES\nSiguienteILDEFONS TRISTAN BURGUESANext


Hernando diu que a Iglesias "se li ha vist el llautó" molt ràpid - Diari de Girona\nHernando diu que a Iglesias "se li ha vist el llautó" molt ràpid\nefe/ddglorca 25.04.2016 | 07:08\nEl portaveu del PSOE al Congrés dels Diputats, Antonio Hernando, va dir que al líder de Podem, Pablo Iglesias "se li ha vist el llautó molt ràpid", que s'ha "marcit" i que ha "envellit a la velocitat de la llum" durant aquests quatre mesos de negociacions per formar Govern a Espanya.\nEn l'acte "Un projecte de país: bases per a un Govern" celebrat a Lorca, Múrcia, Hernando va culpar Iglesias que Mariano Rajoy segueixi a la Moncloa, i va afirmar que l'"ambició" del secretari general de Podem ha truncat un Executiu de progrés.\nSegons el seu parer, Espanya necessita "polítics d'altura, que no es marceixin tan ràpid", ja que "el Podem fresc i que il·lusionava quatre mesos després ja no és el mateix". "Ara és el de la calç viva, el de les butaques, el que insulta als periodistes que el critiquen", va assenyalar Hernando, que va retreure a Iglesias de "no adonar-se que quan des dels carrers el van portar al Congrés era perquè Rajoy deixés de governar".\nSegons l'opinió d'Hernando, el líder de Podem "està molt nerviós", ja que tot i que encara no se sap si s'acabaran celebrant nous comicis, "ell ja està traginant noves coalicions". Al mateix temps, també li va recriminar no anteposar l'interès general al seu propi "frustrant", així, "la gran ambició de la majoria dels espanyols", que era enviar el PP a l'oposició. "Alguna vegada -va afegir- algú li haurà de demanar explicacions a Iglesias", al qual també va censurar que es dediqui "a disparar als periodistes des de la talaia de la universitat" quan se sent criticat per la premsa.\n"Té una obsessió amb els mitjans espectacular: és l'únic polític que s'ha creat la seva pròpia televisió", l'únic que "diu que la seva prioritat és dirigir la radiotelevisió pública", va afirmar el portaveu socialista, que va dir que aquesta obsessió "no és sana en democràcia", ja que els mitjans públics han de ser independents del poder. Després d'assegurar que "fa por" escoltar-lo demanant "el Ministeri de Defensa o el CNI", li va demanar que "admeti la crítica".\nHernando va assenyalar que "el problema de tots aquests mesos" de negociació amb Podem per formar Govern ha estat "un problema de poder" i no tant una qüestió de polítiques o de projecte. Sobre això, va reconèixer que "si ningú hi posa remei" és possible que hi hagi eleccions al juny.\nIglesias serà "generós"\nIglesias, per la seva banda, va assegurar que el seu partit està preparat per anar a eleccions al juny i fins i tot per governar després, en un escenari en el qual està disposat a ser "generós" amb el PSOE per evitar, conjuntament, que hi hagi un govern "sense el PP blau i sense el PP taronja".\nEl líder de Podem es va expressar en aquests termes en la seva intervenció en un dels actes de la Festa de la Primavera de Podem, que va reunir a Madrid a milers de persones al parc Enrique Tierno Galván. Allà, es va mostrar convençut que hi ha molta gent que "es mor de vergonya" entre els socialistes pel seu pacte amb Ciutadans i que preferiria estar governant amb Podem. "A aquesta gent li estendrem la mà sempre i si d'aquí a uns mesos hi ha una conjuntura en la qual hem de liderar el govern del canvi, els allargarem la mà i els parlarem d'igual a igual. I tant de bo que rectifiquin i no tornin a pactar amb els que fins fa res deien les dretes", va agregar.


Dimecres 25 d'agost del 2004\nEl d'ahir va ser un partit d'infart. El partit d'handbol entre Espanya i Alemanya ens va recordar que hi ha esports més emocionants encara que el futbol. Només queda demostrat un cop cada quatre anys. Perquè veiem per televisió partits de futbol a punta pala i la resta d'esports queden relagats a un quart plà si competeixen durant tot l'any... Què està passant?\nButxaca. Els preus dels hotels van pujar a Espanya d’un 2 % el juliol si es compara amb el mateix mes de l’any passat. Catalunya és la comunitat on els preus dels hotels van pujar més, un 4,5 %, segons dades de l’Institut Nacional d’Estadística.\nD’altra banda mentre els preus han pujat, les pernoctacions a hotels d’Espanya pel què fa a turistes estrangers han baixat. Hi ha un 3 % menys de nits passades en hotels per guiris que no pas l’any passat durant el juliol. Andalusia és la que registra més turistes que fan pernoctacions a hotels, Catalunya és segona.\nMedi ambient. A Girona, catorze cigonyes han mort electrocutades i només dues s’han pogut salvar. Això ha passat al terme municipal de Fontcoberta (urbanització de Melianta, a Banyoles) per culpa del contacte amb un cabble d’alta tensió. Aquestes aus estaven amb un grup de 160 que emigraven cap al sud en un camí de milers de quilòmetres. L’organització ecologista LIMNOS ho ha denunciat i demana que se substitueixin els cabbles d’alta tensió per torres però ja intueixen que la proposta no prospererà perquè suposa una inversió económica important.\nCiència. Un equip d’investigadors nordamericans de la Universitat Californiana de San Diego han creat un ratolí genèticament modificat que és capaç de correr o nadar durant dies sense cansar-se. Recorda molt al SUPERRATÓN dels dibuixos animats. La història és com de ficció.\nÉs un ratolí transgènic sense el gen HIF-1 que permet als mamífers canviar el metabolisme aeróbic per anaeròbic quan els nivells d’oxígen a les fibres musculars baixa per sota el seu límit crític. Genera energia a través d’aquest metabolisme anaeròbic i això li permet correr durant dies seguits sense cansar-se.\nPerò hi ha un problema. Després de tres o quatre dies d’exercici intens dels ratolins modificats genèticament, comencen a presentar taxes de desgarraments musculars més altes que els ratolins normals.\nMòbils. Dues filòlogues de la Universitat de les Illes Balears (UIB) han fet una proposta de normativa sobre l'ús del català en els missatges de mòbil. Caterina Canyelles i Margalida Cunill participen a la Universitat Catalana d'Estiu (UCE) a Prada, on han presentat la proposta reguladora. Es tracta d'un intent d'estandarditzar el català escrit dels telèfons mòbils per poder-hi estalviar caràcters però facilitant que tothom ho pugui entendre i sense trencar gratuïtament la gramàtica.\nEntre les idees d'aquesta proposta hi ha eliminar accents, apòstrofs o guions, sempre que no dificulti la comprensió del text, convertir conjuncions de dues lletres en una de sola o deixar d'usar la 'u' després de la 'q'. Així, la 'k' no es faria servir mai per substituir la 'c', perquè es trencaria la normativa sense guanyar-hi espai, però sí que es podria fer servir a canvi de 'ca'; així 'casa' es podria escriure 'ksa'. De la mateixa manera, la 'w' es faria servir per substituïr 'gu', on la 'u' sona, en casos com 'wapa' (guapa) o 'paraiwes' (paraigües).\nEstafa. Els Mossos d'Esquadra estan investigant una empresa amb seu a Figueres que es dedicava a la venda fraudulenta d'automòbils de gamma alta per internet, amb la qual va aconseguir presumptament estafar 636.000 euros a una quinzena de clients, la majoria francesos. La investigació sobre aquest negoci fraudulent es va iniciar el mes passat, quan va ser detinguda una dona de nacionalitat francesa que treballava a l'empresa, Geraldine P., de 34 anys i veïna de Saint-Esteve (França).\nLa policia manté oberta aquesta operació per localitzar la resta de persones implicades en l’operació. La investigació és complicada perquè els responsables de l'estafa són difícils d'identificar. Actuaven per internet i per correu tot i que l’empresa tenia una seu a Figueres.La firma es presentava com l'única companyia importadora d'automòbils Hummer a Espanya i Catalunya i els oferia a preus inferiors al seu valor en el mercat.\nL’invent d’avui. Al Fórum 2004 s’exposen aquests dies objectes quotidians que funcionen amb energia solar. És una exposició de l’Associació per a la Divulgació de Tecnologies Sostenibles.\nHi ha exposats despertadors, elements decoratius, carregadors de telèfons mòbils i làmpades de jardí on les piles s’han substituït per plaques solars i per tant l’impacte medioambiental dels objectes és ZERO. La majoria d’aquests objectes es fabriquen a Alemanya i el preu és una mica més alt dels que funcionen amb piles. Costen entre 15 i 50 euros. Com més articles d’aquest tipus es consumeixin i s’hagin d’exportar d’Alemanya, més baixarà el preu.\nPublicarà el 15 de novembre una caixa de cinc discos amb cançons inèdites i rareses.\nEl títol serà: 100 milions de Fans de Bon Jovi no poden estar equivocats.\nHi haurà cançons del grup que mai s’han editat. En concret seran 3 CDs amb aquests temes i un quart amb rareses inèdites que agraden a Bon Jovi des de bandes sonores de pel·lícules fins a material procedent de tot el món i un DVD amb escenes també inèdites gravades darrera escenaris.\nJa té els temes del seu pròxim disc,\nL’artista RICHARD HAMM ha composat unes 200 cançons de les quals n’ha seleccionat 20. El nou àlbum no té titol. Ha avançat que els ha fet només amb una guitarra i això és molt curiós perquè, ell diu que molta gent l’identifica amb un SAMPLER. El nou disc podria sortir l’any que ve, el 2005.\n- Cita familiar avui al Camp Nou. Es presenta el primer equip del Barça per la temporada 2004-2005. El Barça ha venut més de 80.000 entrades per la 39ena edició del Joan Gamper. Hi haurà partit entre el Barça i el Mílan però abans actes festius per tota la família. En motiu del trofeu Joan Gamper s’han posat a la venda unes semarretes excluvies. Són de color grana, d’edició limitada i reprodueixen el logotip de la festa d’avui. Abans del partit que comença a les 10 de la nit i la festa, hi haurà Assamblea ordinària de socis.\n- A Bunyol, avui es fa la popular Tomatina.\nMés de 40.000 persones es llançaran avui 100.000 quilos de tomàquets.\nDes de l’agost del 2002 és una festa considerada d’interès turístic nacional. Aquest any l’acte s’ha encarit per culpa de la puja del preu del tomàquet. Costarà 6.000 euros més. Les festes de Bunyol estan dedicades a Sant Lluís Bertran i la Mara de Déu dels Desemparats.\nEs tracta de llançar-se sense parar tomàquets madurs. La festa va comneçar el 1945.\n- A Manresa, avui comença el Festival de Blues. Organitza la sala EL SIELU de Manresa i dura fins diumenge. Avui concert dels tarragonins 5Perros que versionen en format acústic temes de Neil Young, Muddy Waters i Stevie Ray Vaughan, entre d'altres. El plat fort serà dissabte amb Victor Uris Blues Band. L'harmonicista mallorquí és fundador del mític grup Harmònica Coixa Blues Band i col·laborador en discos d'altres artistes com Toni Xuclà, Jarabe de Palo, Daniel Higiénico, Lorenzo Santamaria o Johnny Copeland.\n- Al Fórum. Escenari de la Haima. Avui concert de Femín Muguruza.\n- A les Festes de Sants. Avui música d'Amparanoia.\n- Als Jocs d'Atlanta.\nHoquei: Semifinal entre Espanya i Austràlia. 20.00 hores.\nVoley platja: Final entre Espanya i el Brasil. 20.00 hores.\nHomes i Dones (Per reflexionar)\nAvui analitzem el què diu l’escriptor mexicà Naief Yehya en un llibre que acaba de publicar i que es titula: Pornografía: sexo mediatizado y pánico moral.\nYeha arriba a diverses conclusions;:\n- Diu que en deu anys, internet ha revolucionat els nostres hàbits sexuals. De fet ha estudiat els estímuls sexuals rebuts a través de la xarxa i diu que l’aportació més important d’internet l’última dècada ha estat el sexe sense contacte.\n- Assegura que aquest nou sexe aportat per internet permet recluirnos en la intimitat i no per això perdre espais sexuals ja tradicionals.\n- Gràcies a internet, la masturbació s’ha convertit en una pràctica més comuna en milons de persones.\n- També argumenta que han augmentat molt pràctiques que abans eren minoritàries com el PONY-PORNO i l’SNUFF per exemple.\n- Creu que la pornografia és també un producte de la tecnologia.\n- La seva teoria és que la pernografia era abans per la burgesia i creu que gràcies a internet ha arribat a totes les classes.\n- Diu que internet s’ha convertit en el mitjà més prometedor per la pornografia superant la fotografia i la premsa.\n- Això suposa, diu, una sexualitat física més al límit, més exigent i amb nous estàndards.\nUna empresa especialitzada en publicitat ha analitzat tots els anuncis de televisió que s’han emès el mes de juliol i ha fet un rànquing dels més i menys recordats.\nL’anunci més vist durant el juliol a tot Espanya és el del desodorant AXE. És el més vist però també el que ha tingut més presencia a la tele i a la premsa amb més dues mil insercions,\nLa segona posició és per HALCÓN VIAJES amb 2.000 spots.\nLa llista continua per aquest ordre:\nEl Pozo (1.578),\nBio de Danone (1.253);\nEl juny el primer va ser HALCÓN VIAJES.\n- CANAL PLUS oferirà a partir del 6 de setembre de dilluns a divendres i en obert, la vuitena temporada de la sèrie FRIENDS. Canal PLUS reposa aquests episodis que ja ha emès per fer boca abans de l’arribada a l’octubre dels nous episodis.\nLa NBC i la FOX estan enfrontades als tribunals per un presumpte plagi. La NBC ha portat la FOX als tribunals per un presumpte plagi del format THE CONTENDER. Es tracta d’un reality de boxe que busca noves promeses del ring. La NBC demana una ordre judicial que canceli el programa THE NEXT GREAT CHAMP, un espai idèntic que el seu.\nLa idea és aconseguir aquesta ordre judicial abans que s’estreni el programa el 10 de setembre. A hores d’ara s’estan gravant els combats.\nPublicat per Mariola a 25.8.04


Barris en xarxa: Llars verdes, un repte comú\nPer Julia Mérida Associació Barnamil\nA pesar d'estar preocupats pels impactes dels nostres hàbits i consum, no sempre és fàcil tenir conductes coherents amb aquesta preocupació. Segur que més d'un cop ens sentim impotents davant la crisi ambiental i social del nostre planeta i ens preguntem com contribuir per canviar aquesta situació.\nDes del programa “Llars Verdes” impulsat per Barnamil a Catalunya des del 2008, i al moviment veïnal per la Fundació CONFAVC, ens varem plantejar treballar des del nostre àmbit més pròxim, les nostres llars, en un repte col·lectiu, on petits grups de 10 a 25 llars participants intercanviem experiències, reflexionem sobre els impactes ambientals i proposem bones pràctiques domèstiques per reduir-los per tal avançar cap a estils de vida més sostenibles, responsables i saludables, per nosaltres i el nostre entorn.\nDes de llavors 30 grups de Llars Verdes Aigua i Energia, i Consum Responsable, més de 400 llars, formats a partir d'associacions de Veïns i Veïnes, AMPAS, Cooperatives de consum ecològic, Centres Culturals... dels diferents barris de la ciutat de Barcelona i Rodalies, estan participant en un programa educatiu i participatiu de transformació social des de les nostres llars. Unir els esforços amb altres persones del meu barri, poble o ciutat compartint un repte comú, ens pot animar a donar el pas cap a un canvi d'hàbits responsables, ajudant-nos a superar la insignificança de la nostra acció individual.\nA més a més “Llars Verdes” és una opció de trobada entre persones amb inquietuds semblants que participen en una experiència positiva, on es poden crear vincles entre les llars participants, amb la possibilitat de continuar treballant la tasca engegada en aquest sentit o en qualsevol altre àmbit.\nDes del programa Llars Verdes, treballem per l’educació ambiental, el que significa parlar de coneixements, aptituds, valors, actituds i accions. De tots aquests, els valors juguen un paper molt important; dialogant, compartint, experimentant i participant, aquests valors prenen força i es consoliden. Fomentant els valors, els coneixements que facilitem als tallers es poden transformar en accions i actituds, que és el que necessitem per arribar a que les nostres llars siguin cada cop una mica més verdes i més responsables amb el nostre planeta.\nVolem desenvolupar les capacitats d’autogestió de la societat en matèria ambiental, actuar des de la pròpia llar, i fomentar valors per a la transformació social.\nPublicado por CONFAVC en 15:47\nEtiquetas: Llars verdes, sensibilització ambiental


microeconomia | enciclopèdia.cat\nmicroeconomía (es), microeconomics (en)\nPart de la teoria econòmica que estudia les unitats de decisió individuals —consumidors, empreses— i la manera com llurs decisions afecten els preus i les quantitats dels béns i factors de la producció.\nEl concepte central en el qual es basa la seva anàlisi és el mercat i suposa l’existència de competència perfecta; són considerades com uns casos especials les situacions de competència imperfecta o monopolista. L’anàlisi microeconòmica fonamentalment estàtica s’inicià amb el marginalisme, que dóna una gran importància a l’estudi de l’equilibri general de tots els mercats de l’economia (mercat de productes finals, de productes intermedis i dels factors de la producció). Tracta també de les condicions necessàries perquè l’economia arribi a l’equilibri general i de les conseqüències dels canvis en les variables d’un mercat particular o d’un grup de mercats (Walras, Leont'ev). L’anàlisi de l’equilibri parcial considera només els efectes de l’alteració d’una variable sobre el mercat considerat (Marshall). En l’anàlisi microeconòmica marginalista la determinació de la renda dels individus depèn del procés general de la formació de preus: els agents individuals reben unes rendes —salaris, beneficis, interès, renda de la terra— atribuïdes segons la productivitat marginal de cada “servei” o “factor productiu”. Aquest plantejament ha estat criticat per P.Sraffa, J.Robinson i l’escola de Cambridge, que no consideren possible de trobar la productivitat marginal dels béns de capital (forma física d’expressió del capital com a relació social), a causa de llur heterogeneïtat i no-mal·leabilitat. La microeconomia, pel seu enfocament, contraposat al de la macroeconomia, que estudia magnituds agregades, és feta generalitzable a totes les economies de tots els temps, però en la realitat és centrada en l’assignació de recursos escassos per a utilitzacions alternatives i en l’anàlisi de problemes individuals i limitats de les empreses i els consumidors, sense interrogar-se sobre l’estructura i el funcionament del sistema socioeconòmic en el seu conjunt; això li fa prendre el sistema socioeconòmic capitalista com una dada.


1. Per a què es pot utilitzar el termòstat?\n-El termòstat d'ambient COMPUTHERM T32 ha estat dissenyat especialment per controlar sistemes de calefacció i refrigeració desenvolupat. També és adequat per controlar dispositius elèctrics i electrònics que hi circulen L'extracció i la reconnexió de la font d'alimentació es poden encendre i apagar.\n-El dispositiu funciona amb 2 piles alcalines d'1,5 V (tipus LR03; mida AAA) (ex works). Utilitzeu només piles alcalines d'alta qualitat al dispositiu. Altres bateries que es descriuen com a de llarga durada o de llarga vida (per exemple, bateries convencionals de carboni-zinc), bateries descarregades o l'ús de bateries recarregables no són adequades per al funcionament del dispositiu.\n3. Quina és la durada esperada de la bateria?\n-La durada esperada de la bateria amb un ús normal és d'aproximadament 1,5-2 anys.\n4t Quins dispositius es poden controlar amb el termòstat T32?\n-El termòstat d'habitació COMPUTHERM T32 és adequat per controlar la gran majoria de calderes i sistemes d'aire condicionat a la UE Mercat. Es pot connectar fàcilment a qualsevol caldera de gas amb punt de connexió de termòstat d'ambient bifilar així com a qualsevol sistema d'aire condicionat o altres aparells elèctrics, independentment de si disposen de circuit de control de 24 V o 230 V. El dispositiu també es pot utilitzar per controlar qualsevol dispositiu elèctric i electrònic que es pugui encendre i apagar mitjançant la retirada i l'encesa de la font d'alimentació.\n5. Necessito electricitat per fer funcionar els dispositius?\n-No. El termòstat requereix 2 piles alcalines d'1,5 V (tipus LR03; mida AAA) (subministrades).\n6è On s'ha de col·locar el termòstat?\n-S'aconsella muntar el termòstat a la paret d'una habitació d'ús habitual o permanent de manera que estigui en la direcció del moviment natural de l'aire de l'habitació, però no estigui exposat a corrents d'aire o calor extrema (per exemple, radiació solar). , nevera), xemeneia, etc.). No l'utilitzeu en ambients humits, químicament agressius o amb pols. La seva posició òptima és a 0,75-1,5 m sobre el terra.\n7è Com pots connectar-te?\n-El dispositiu ha de ser instal·lat/posat en marxa per una persona competent! El dispositiu a controlar s'ha de connectar als punts de connexió NO-COM de la part posterior del termòstat. Per obtenir més informació, consulteu el manual d'instruccions del producte.\n8è. Com es poden canviar els dispositius al mode d'aire condicionat?\n-Per accedir al menú de canvi de mode, premeu el botó On durant 2 segons amb el termòstat apagat. El termòstat obre el menú de calibratge, "Cal" i la temperatura de calibratge establerta apareix a la pantalla. A continuació, premeu el botó d'engegada una vegada. Aleshores, el termòstat canvia al menú per canviar entre els modes de calefacció i refrigeració i la pantalla mostra "Divertit" i "Hea" (configuració de fàbrica). Utilitzeu els botons + i - per canviar entre els modes de funcionament de calefacció (Hea) i refrigeració (Coo). A continuació, espereu 10 segons per desar la configuració i sortir, o premeu el botó d'engegada dues vegades. Aleshores s'apaga el termòstat i s'activa la configuració tornant-lo a encendre. L'estat tancat dels punts de connexió NO i COM del relé de sortida també s'indica en mode de calefacció i refrigeració mitjançant la visualització del símbol "Flama" a la pantalla del dispositiu.\n9. Què he de fer si el termòmetre termostàtic no mesura amb precisió?\n-És possible calibrar el termòmetre de l'aparell (per corregir la temperatura ambient mesurada). Per accedir al menú de calibratge, cal prémer el botó d'encesa/apagada durant 3 segons amb el termòstat apagat. El termòstat obre el menú de calibratge "Cal" i es mostra la temperatura de calibratge establerta, que és de 0,0 °C per defecte. A continuació, podeu utilitzar els botons + i - per establir el valor de calibratge necessari en el rang de -8 °C a +8 °C en passos de 0,5 °C. A continuació, espereu 10 segons o premeu el botó d'engegada tres vegades per desar la configuració i sortir. Aleshores s'apaga el termòstat i s'activa la configuració tornant-lo a encendre.\n10. Com es poden restablir els dispositius a la configuració de fàbrica?\n-Per restablir el termòstat a la configuració de fàbrica, cal prémer el botó d'encesa/apagada durant 2 segons amb el termòstat apagat. El termòstat obre el menú de calibratge "Cal" i es mostra la temperatura de calibratge establerta, que és de 0,0 °C per defecte. A continuació, premeu el botó d'engegada dues vegades. Aleshores, el termòstat canvia al menú per restablir la configuració de fàbrica i la pantalla mostra "Rst". Per restablir la configuració de fàbrica, premeu el botó durant 3 segons. Aleshores, el termòstat s'apagarà i la seva configuració es restablirà a la configuració de fàbrica.


Pasqua Familiar i d'Adults de Vic: Cap restricció ens impedirà celebrar la Pasqua!\nCap restricció ens impedirà celebrar la Pasqua!\nAixò sí, aquest any haurà de ser telemàticament...\nAquest any estem treballant amb més creativitat que mai per fer possible la Pasqua Familiar i d'adults de Vic, amb l’esforç conjunt de moltes persones que des del novembre l'estem preparant per viure-la en família.\nLa pandèmia que estem vivint ens ha fet sentir que tots som iguals i vulnerables, i que només ens en sortirem si actuem com una sola humanitat. El tema de la fraternitat ha estat tractat magistralment pel papa Francesc a l'encíclica Fratelli tutti, i ens hem proposat conèixer-la i deixar que ressoni en el nostre interior.\n"Liberté, égalité, fraternité..." Sembla que en el nostre mon els valors de la igualtat i de la llibertat són àmpliament acceptats per la majoria, però malauradament l'individualisme està molt present en les relacions humanes. Necessitem posar en valor la fraternitat, en el que els cristians tenim molt a aportar, i per això mitjançant textos, dinàmiques i jocs pels més petits, volem aprofundir en les nostres relacions fraternes. Els moments de pregària comunitària també ens hi ajudaran.\nEn el següent enllaç podeu trobar l'horari de les activitats.\nEnllaç al Zoom de presentació de la Pasqua (dijous 17.30 h):


Representants del PP a la plaça de l'Abat Oliba. FOTO: Mónica GM\nEl Partit Popular acusa Pablo Iglesias i Pablo Echenique d'encoratjar "la violència al carrer"\nper Mónica García Moreno 17 de març de 2021 19:08\nEl Partit Popular ha iniciat una recollida de signatures entre la ciutadania per mostrar suport als diferents cossos policials i per "condemnar els actes vandàlics que s'estan succeint". La recollida s'està fent a diferents ciutats de l'Estat.\nEl president del PP local, Francisco Correderas, i el president provincial del PP a Barcelona, Óscar Ramírez, han explicat l'acció en una roda de premsa aquest dimecres 17 de març. Ramírez ha destacat que la iniciativa neix arran de les protestes contra l'empresonament de Pablo Hasel: "hem vist com persones violentes han sortit a incendiar carrers, llençar llambordes i saquejar comerços".\nÓscar Ramírez també ha dit que diferents institucions han encoratjat "els violents perquè sortissin en defensa del delinqüent Pablo Hasel". Per aquests motius, explica el president provincial del PP, recullen signatures per donar suport a la Guàrdia Civil, la Policia Nacional, els Mossos d'Esquadra i els cossos de policia local.\nEn el text que signen aquells que volen donar suport a la campanya dels populars, acusen el vicepresident del govern espanyol, Pablo Iglesias, d'encoratjar "la violència al carrer". També demanen el seu cessament immediat com a vicepresident, tot i que Iglesias ja ha anunciat que deixarà el càrrec per participar a les eleccions madrilenyes.


2 ferits per intoxicacií en un incendi a Santa Eugènia de Berga\nDos ferits per inhalació de fum després d’incendiar-se una nau a Santa Eugènia de Berga\nEls dos eren treballadors de la indústria on ha tingut lloc l’accident\nper Redacció dilluns, 8 d’abril 2019 - 07:30h\nDos ferits per inhalació de fum després d’incendiar-se una nau a Santa Eugènia de Berga | CEDIDA\nDues persones han resultat ferides per inhalació de fum aquest diumenge en l'incendi a l'interior d'una nau tèxtil de Santa Eugènia de Berga, situada, concretament, al carrer Indústria d'aquesta localitat de la comarca d'Osona. Tres dotacions dels Bombers han intervingut per apagar el foc, que ha cremat material tèxtil. Les flames no han afectat l'estructura de l'edifici, i les dues persones ferides, que treballen a la nau, han estat traslladades a l'Hospital de Vic.\nTambé pots llegir: Un ferit per cremades i inhalació de fum en l'incendi d'una casa al Maresme.\nDetinguts a Vic després de robar tres iPhone\nQuatre lladres van robar aquest passat dimecres tres iPhone en una botiga del centre de Vic, a la comarca d'Osona. La Guàrdia Urbana va acabar detenint quatre veïns de Badalona com a autors del robatori dels aparells, que sumaven un valor total de 3.277 euros, segons avançava 'Nació Digital'.\nUn home va resultar ferit després de rebre diversos trets al districte barceloní de Sant Andreu. Els fets van succeir a la placeta de Sant Francesc Coll, i la víctima va haver de ser traslladada fins a un centre hospitalari, si bé de moment no ha transcendit l’estat en què es troba.\nAixí les coses, i tal com van explicar diversos testimonis de l’escena, l’home en qüestió es trobava acompanyat de la seva parella i el seu fill quan, de sobte, un home d’uns 70 anys va aparèixer i el va disparar per l’esquena.\nFins al moment, els Mossos d’Esquadra no han estat capaços d’identificar l’agressor, motiu pel qual han obert una investigació en un intent de localitzar-lo i detenir-lo.\nPotser t'interessa: Troben el cos de la noia desapareguda a Ulldecona.\nBombers Incendi Berguedà


blog visual de muntanya: d’abril 2011\nEl Puig de la Força (Sau)\nAquest diumenge passat vam pujar al cingle de Tavertet des del pantà de Sau enfilant-nos per la canal o grau del Castell. Un cop dalt, vam anar el direcció oest cap a l'extrem del cingle per fer la volta a la petita mola que del final del cingle que rep el nom de Puig de la Força. I, sí, té molta força per tot el que té d'aeri, de final de la cinglera, de panoràmiques espectaculars...\nAquests cingles tenen una part baixa argilosa i una part alta calcària, que fa que llueixin aquests dos colors tan contrastats.\nLa ruta que fem està prou ben senyalitzada. Comença una mica passat l'hostal de la Riba, en un lloc on hi ha un indicador de camins metàl·lic. Iniciem la caminada anant pel GR, però al cap de poc de pujar ja trobem la cruïlla entre el GR, que continua cap a la dreta i que serà per on baixarem, i el camí del grau del castell que puja decididament cap amunt. No és un grau sobtat i de tant en tan el camí planeja i dóna descansos a les cames i als pulmons.\nEn llocs on queda al descobert, admirem el color i les textures d'aquesta primera part argilosa de la paret.\nJa a la part calcària, trobem una desviació del camí del grau cap a l'esquerra que porta a l'inici d'una antiga via ferrada clausurada perquè moltestava els rapinyaires nidificants.\nEls cingles de l'altra banda, impressionants!\nUn cop a dalt del cingle seguim en direcció oest i passem per un mirador, però la vista es disfruta des de tot arreu.\nEn un punt de la pista de dalt del cingle surt un caminet cap a l'esquerra que va cap al Puig de la Força. Aquí no hi ha indicacions i cal anar baixant un tros, primer per unes pedres que fan com d'escales, i després ja planejant, per arribar a un collet que separa el cingle principal del puig de la Força. Abans del collet hi ha aquestes parts embaumades.\nUn cop passat el collet, pugem una mica, com si volguéssim pujar a dalt del Puig de la Força i de seguida agafem un camí a l'esquerra que planeja i que permet voltar el Puig de la Força en el sentit de les agulles del rellotge. És un camí molt aeri i els que tinguin vertigen patiran, però és segur... si no es rellisca! Aquí està prohibit relliscar o entrebancar-se!\nAnem fent el camí i admirant les vistes.\nEn un cert punt hi ha una cadena, però es podria passar igualment sense.\nL'aigua a baix i els diferents colors dels cingles que hi ha més cap a l'oest\nAixò ja seria el principi del sot de Balà, el pantà-riu continua cap a l'oest, cap endavant\nHi veiem una barca i tot, a l'aigua.\nDesprés d'aquest parèntesi, tornem a dalt del cingle de Tavertet, arribem fins al final i girem seguint la pista, per continuar ara en direcció est, cap a Tavertet. El sot que tenim entre nosaltres i les parets del davant és el sot de Balà.\nPel camí observo aquesta curiosa "columna", a l'altra banda.\nI una mica més endavant veiem al final del sot de Balà el salt del Molí Bernat. Tot i que no fa pas tant que va ploure, i molt, baixa poquíssima aigua.\nArribem fins a Tavertet i després reculem. Des dels afores del poble, les vistes són esplèndides.\nI agafem la desviació a l'esquerra (venint de Tavertet). És el GR 2-2, que en aquest tram és un camí antic anomenat de les Gotes o de les Goteres.\nAquest camí de baixada és molt més obert que el grau per on hem pujat i ens permet admirar la grandiositat d'aquest paisatge tan mineral.\nTenint poc temps, valdria la pena fins i tot fer aquest camí i prou.\nUna eufòrbia preciosa que trobo pel camí.\nEn un cert punt veiem la cinglera del Far més cap a l'est.\nEl dia s'ha anat tapant i les vaques ens observen estoiques quan som ja molt a prop del cotxe.\nEls núvols donen un aire especial a aquest paisatge grandiós.\nEl Montseny ens acomiada des de lluny.\nPublicat per munt a divendres, d’abril 15, 2011 Cap comentari:\nUlldeter-Coll de la Marrana-Coll de la Coma de l'Orri\nAvui hem fet una sortida amb neu pel sector d'Ulldeter en direcció cap a l'oest, però val a dir que la gran nevada de fa poques setmanes s'està fonent a ritme accelerat per culpa d'unes temperatures molt altes fins i tot aquí a l'alta muntanya. L'amo de l'hostal Pastoret de Vilallonga de Ter, on ens solem aturar a fer el cafè abans de pujar cap a la muntanya, ens ha comentat que el cap de setmana havien arribat als vint graus. "És com tenir una estufa enfocada a la neu". Així i tot, encara hi havia molta neu cap al coll de la Marrana, potser perquè l'orientació dels pendents és est i no pas sud. Els vessants al sud sí que estaven molt pelats de neu.\nEl pontet que travessava el rierol estava bastant colgat de neu\nDe seguida hem vist que el piolet que portàvem no ens serviria de res, ni probablement tampoc els grampons. En canvi, unes raquetes ens haurien ajudat. Serà la pròxima compra, està clar.\nHi ha molts rastres d'isards que pugen ben drets Gra de Fajol amunt, però no en veiem cap en tota la sortida.\nLa pujada cap al coll de la Marrana no és com a l'estiu. La neu tova ens dificulta l'avanç.\nDarrere nostre la portella de Mentet a l'esquerra i el Comabona a la dreta de tot.\nEl desgel ha fet una petita bassa amb un blau-verd molt maco.\nHi ha algú que puja davant nostre cap al coll de la Marrana\nQuan som una mica més amunt, ja veiem el massís del Canigó que treu el cap i té molta neu.\nTambé puja gent darrere nostre.\nLa pujada és cansada.\nEn algun moment, les enfonsades són notables!\nAl coll de la Marrana el panorama és impressionant.\nAvancem un tros cap a Tirapits i a la nostra esquerra ja veiem la vall del Freser i al fons el Torreneules\nDel coll de la Marrana cap al sud, els cims de la Coma de l'Orri\nA la dreta ens queda el Bastiments i davant nostre la zona del Freser.\nDarrere nostre el Gra de Fajol\nContemplo el Torreneules (a la dreta de la foto) i el Balandrau a l'altra banda del riu (a l'esquerra de la foto).\nPer la zona central tindríem el coll de Tirapits i a la dreta el Freser i l'Infern\nEl Freser i L'infern.\nZoom de la foto anterior: l'Infern és el de més enrere, més nevat, i el Freser està més en primer terme, a la dreta. Recordem l'excursió inoblidable de l'estiu en què vam fer el pic de l'Infern des del coll de Tirapits, crestejant.\nTornem al coll de la Marrana, des d'on contemplem el Bastiments, i ara girem cap al sud per anar fins al coll de la Coma de l'Orri\nDes del coll de la Coma de l'Orri contemplem el Puig de les Borregues i els altres cims de la carena\nEls Grans de Fajol estan molt guapos des del coll.\nAl coll trobem una noia d'Olot que arriba pujant de la coma de l'Orri. Ens diu que no hi ha gens de neu fins molt amunt i que en canvi la setmana anterior allò ho havia fet esquiant. Vol anar al coll de la Marrana i baixar cap a l'aparcament de la Coma de l'Orri. És una bona excursió, que tenim pendent, amb un desnivell considerable.\nI anem tornant.\nA la baixada ens enfonsem més, però com que és baixada. Anem per la directa, clavant talons.\nEl Gra de Fajol ens acomiada.\nPublicat per munt a dijous, d’abril 07, 2011 2 comentaris:\nUlldeter-Coll de la Marrana-Coll de la Coma de l'O...\nSt. Martí Sacalm-Salt de Sallent


Vallve's Blog: Operació immortalitat\nHe estat pensant si havia de fer aquest post o no, doncs no m'agrada donar difusió a segons quines iniciatives que el que persegueixen es precisament això, i en aquest cas amb una iniciativa comercial al darrera. Per això no tindre gaire cura en posar el nom dels personatges involucrats o alguns dels detalls. Em centraré en el què m'ha portat a escriure-ho en aquest blog.\nResulta que hi ha un mil·lionari que té una empresa de videojocs que el proper mes d'octubre serà el sisè turista espacial. Suposo que per amortitzar una part del que deu haver pagat pel viatge, ha decidit treure una mica de publicitat, sobretot per al seu últim videojoc. La iniciativa es diu "Operation Immortality". Diu que s'emportarà amb ell, per deixar a l'Estació Espacial Internacional, un llistat de les conquestes més importants que ha fet la humanitat per si de cas la humanitat desapareix. La cosa és bastant absurda, més si veus quin tipus de preguntes fa a l'enquesta de la seva pàgina web, suposo que per decidir què és el que s'ha d'emportar. Preguntes com quina és la millor cançó que s'ha escrit mai, quina és la millor pel·lícula, el millor actor, .... També, i ara bé el que ens interessa, diu que s'emportarà "mostres digitalitzades" del DNA de les persones més importants de la terra. En aquest punt, fixeu-vos el que diu "We have sent requests for DNA to the world's brightest minds, most powerful bodies, and cultural standouts". Algú de vosaltres heu rebut la petició? No? No patiu encara teniu alguna oportunitat. Entre els jugadors del videojoc que ho sol·licitin, es faran diversos sortejos per triar-ne 48 que seran afegits al projecte. Anem pels detalls tècnics. Digitalitzar el DNA de cada individu vol dir seqüenciar el seu genoma, i així queda sobreentès en les condicions per participar en el concurs. Després però parlen de "DNA tests" i que els resultats seran encriptats i emmagatzemats en l'Estació Espacial durant un temps indeterminat. Per què carai els encripta si el que vol és que els extraterrestres ho puguin llegir? I això de durant un temps indeterminat sona a que quan torni del seu viatge, totes aquestes dades tornarà amb ell, no? Evidentment en les condicions per participar en el concurs deixar molt clar que els resultats de la digitalització del DNA no seran públics i que no els hi seran enviats a les persones que hagin donat les mostres. L'últim sorteig es farà el 29 de Setembre i el viatge se suposa que serà al mes d'octubre. El preu del premi diuen que equival a uns 100$ i que hi haurà 48 premis. Així doncs, el premi de seqüenciar un genoma per menys de 1000$ o en menys de 10 dies ja deu estar resolt, oi? Pels qui no domineu el tema, al 2001 d'una banda un consorci públic i d'una altra una empresa privada (Celera Genomics) van seqüenciar de forma independent el genoma humà (de fet el que es va obtenir al 2001 es va considerar un esborrany que no es va donar per acabat fins al 2003). En l'actualitat s'han seqüenciat completament els genomes de dos individus, James Watson i Craig Venter, però després de molts mesos de feina i de gastar diversos milers de dolars. Per això, digitalitzar el genoma dels participants amb el poc temps de que es disposa és tècnicament inviable, a part del preu prohibitiu que representaria.\nUna iniciativa semblant, però científicament mes seriosa (sense la digitalització del DNA és clar) va ser el missatge, anomenat Golden Record, que al 1977 va portar el cohet Voyager. En el comitè científic que el va dissenyar hi havia el Carl Sagan, i el missatge contenia gravacions en diferents llengües (el català no hi era), "sons de la terra", i una selecció eclèctica de 90 minuts de música.\nEtiquetes de comentaris: ciència i espai, ciència i societat, Craig Venter, DNA de personatges il.lustres, genoma humà, James Watson\nTot lo que expliques em sona una mica a la cienciologia, no? No se d'on has tret la notícia però com ja esmentes té pinta de ser una timada al·lucinant, res a veure amb el missatge del 1977, al qual encara li pots trobar una mica de sentit... bé relativament.\n9 de setembre de 2008, a les 14:01\nVes a saber que s'acaba enduent aquest paio, pero com be dius, dubto que sigui els genomes de tota aquesta gent. Sembla com si li hagues passat pel cap i ho hagues soltat sense pensar que dimonis estava dient.\n9 de setembre de 2008, a les 17:33\nho hauries de publicar en anglès a la pàgina d'aquesta paio. Vaja timador, aquest com ve dius vol amortitzar els diners que li haurà costat ser un turista espaial.\n12 de setembre de 2008, a les 11:29


SI EL TEU FILL ... SI LA TEVA FILLA ... té un animal de companyia - Mataró. Biblioteca Pompeu Fabra\nLa biblioteca Pompeu Fabra de Mataró us ofereix una selecció de llibres especialitzats i de contes infantils que ens ajudaran a fer entendre als infants que un animal a més d'un company d'aventures és un ser que requereix compromís ¡...\nGats i gossos - Sant Cugat del Vallès. Biblioteca Gabriel Ferrater - Sant Cugat del Vallès. Biblioteca Volpelleres - Miquel Batllori - Sant Cugat del Vallès. Biblioteca Mira-sol Marta Pessarrodona\nMés que simples animals de companyia, gats i gossos formen part del nostre paisatge urbà i quotidià i han adquirit de ple dret un paper rellevant en la literatura, en tant que aquesta és la representació referencial o simbòlica...\nSi convius o vols tenir una mascota has de tenir cura de l'animal perquè es trobi bé. En aquesta guia trobaràs tota la informació sobre els principals animals de companyia, tria el que més t'agradi!\nI avui, qui treu el gos a passejar? Família i animals de companyia - Sabadell. Biblioteca de Ponent\nEn algun moment o altre, els nens demanen tenir un animal de companyia a casa. Aquesta decisió suposa una gran responsabilitat pels pares i abans de prendre-la, hem de tenir present on viurà i quines seran les seves necessitats....\nQuan sentim a parlar d'animals de companyia, de seguida pensem en un gos o un gat, oi? I és que en realitat, són els animals que més famílies crien i mantenen a les seves llars. Si bé, hi ha persones que adopten com a mascotes altres...\nLa raça Collie, té el seu orígen a Escòcia, on els feien servir com a gossos pastors. Hi ha dos tipus de Collie, el de pèl curt i el de pèl llarg. El seu cos és una mica més llarg que alt, i les seves potes són fortes però no...\nUna mascota a casa\nA l’hora de tenir a casa un animal com a mascota, cal que considereu el temps lliure de què disposeu per a tenir-ne cura. L’encert en la tria pot ser definitiu per a una bona convivència familiar. Si teniu poc temps, faríeu bé de triar animals...


Els Gegants Neolítics de l’Espluga, d’aniversari a Torredembarra – Grallers, Gegants i Nans de l'Espluga de Francolí\nLa Colla Gegantera i les alumnes de gralla amb els tambors, a la Festa Major de Torredembarra (Foto: Fina Montserrat)\nUna festa que arrencava a les 6 de la tarda, amb la plantada dels gegants al carrer de Joan Güell, al costat de l’Església de Sant Pere Apòstol. A les 7 del vespre començava la cercavila des del lloc de la plantada fins a la Plaça de Mossèn Joaquim Boronat, amb la ballada conjunta i la tornada fins la Plaça del Castell.\nEl cap de colla de l’Espluga, entrevistat a Ona La Torre (Foto: Fina Montserrat)\nEl lliurament del record a la trobada gegantera de Torredembarra. (Foto: Fina Montserrat)\nEls Gegants Neolítics de l’Espluga, durant la cercavila a Torredembarra. (Foto: Fina Montserrat)\nNoves gralleres i tambors\nL’actuació a Torredembarra va servir com a primera estrena de les noves gralleres alumnes de l’actual curs de l’Escola de Gralla de l’Associació Cultural de Grallers, Gegants i Nans de l’Espluga, juntament amb els ja grallers Neus i Nil Rodríguez. Les noves alumnes s’aniran incorporant progressivament a l’acompanyament musical que els Grallers de l’Espluga fan dels Gegants i Nans de l’Espluga.\nEl grup de Grallers, amb les noves alumnes de l’Escola de Gralla. (Foto: Fina Montserrat)\nLa grallera, Neus Rodríguez, durant la cercavila a Torredembarra (Foto: Fina Montserrat)\nL’alumna de gralla Anna Batet durant la cercavila a Torredembarra (Foto: Fina Montserrat)\nL’alumna de gralla Núria Calvet durant la cercavila a Torredembarra (Foto: Fina Montserrat)\nSota mestratge d’Oriol Olivé, diverses membres de la Colla Gegantera estan aprenent la tècnica de la gralla per poder incorporar-se al grup de Grallers. En aquesta ocasió també van estar acompanyades de tambors i percussionistes de l’entitat.\nAutor esplugadefrancoliPublicat el 2 setembre 2018 2 setembre 2018 Categories colla gegantera, General, Grallers de l'Espluga, Trobades GeganteresEtiquetes gegants neolítics, grallers, torredembarra, trobada de gegants\nAnterior Entrada anterior: Els Grallers i Gegants de l’Espluga, a la Festa Major de Vallclara\nSegüent Entrada següent: Els Gegants Neolítics Gorg i Spluc, a la manifestació per la República Catalana